Cenu aptaujas

Nolikuma ***1. pielikums***

**Tehniskā specifikācija – darba uzdevums būvdarbiem**

“Siltumtrases pievada izbūve ēkai Līvzemes ielā 2, Salaspilī”

1. **Vispārīgie noteikumi**
   1. Pasūtītājs: sabiedrība ar ierobežotu atbildību “Salaspils Siltums”.
   2. Būvprojekts saskaņā ar kuru veicami būvdarbi: “Siltumtrases pievada izbūve ēkai Līvzemes ielā 2, Salaspilī” (*pielikums Nr. 1*). Būvprojekta autors a/s “Komunālprojekts”.
   3. Būvniecības ieceres mērķis: pārvades sistēmas būvniecība.
   4. Sasniedzamais rezultāts: siltumtīklu izbūve no pieslēguma vietas — pazemes siltumtrase 2DN406/560 zemesgabalā ar kad.Nr.80110040233, Līvzemes ielā 5, Salaspilī — līdz siltumtīklu ievadam, t.sk. veicot ievada izbūvi, ēkā Līvzemes ielā 2, Salaspilī, un nododot objektu (inženierbūvi) ekspluatācijā kā centralizētās siltumapgādes sistēmas daļu.
   5. Zemes vienības, kurās plānoti būvdarbi: skat. būvprojektu un Paskaidrojuma raksts inženierbūvei (iesniegums) · TMP-764389-225946 (pielikums Nr. 2).
   6. Informācija par objektu: kods 22220404, bezkanāla pazemes siltumtīklu cauruļvadi ar iekšējo diametru līdz 500 mm (3.sērija, siltumvadītspēja pie 50°C- 0,026W/m°K).
   7. Būvniecības apjomi norādīti tehniskās specifikācijas *pielikumā Nr. 3* – Būvniecības (apjomu) koptāme.
2. **Būvdarbu apjoms**
   1. Atbilstoši a/s “Komunālprojekts” būvprojekta “Siltumtrases pievada izbūve ēkai Līvzemes ielā 2, Salaspilī” nosacījumiem, atbilstoši spēkā esošiem normatīvajiem tiesību aktiem un tehniskajiem dokumentiem.
   2. Kopējais siltumtrases zem zemes garums – ø2x48/180 – 72.0m.
   3. Zem zemes tiek būvēta bezkanāla siltumtīklu sistēma no iepriekš rūpnieciski izolētām caurulēm. Ārējo siltumtīklu ievada izbūvei, ēkā Līvzemes ielā 2, Salaspilī, ārsienā paredzēts izveidot D230mm lielu urbumu. Paredzētais urbums nepasliktinās konstrukciju stāvokli un nav nepieciešamības tās pastiprināt. Siltumtīklu montāžu, hidraulisko pārbaudi un nodošanu ekspluatācijā jāveic atbilstoši Latvijas Būvnormatīvu, kā arī montāžas organizācijas pielietoto rūpnieciski izolēto cauruļvadu izbūves prasībām. Paskaidrojuma rakstā pēc siltumtrases izbūves pabeigšanas paredzēta segumu atjaunošana (skat. SAT-2.1).
   4. Pasūtītājam ir tiesības grozīt (samazināt vai pārtraukt) būvdarbu apjomu, ja:
      1. siltumtrasei pieslēgt plānoto dzīvojamo māju dzīvokļu īpašnieku kopība vai tās pārstāvis atsakās nodrošināt dzīvojamās mājas pieslēgumu siltumtrasei un individuālā siltumpunkta izbūvi minētā pieslēguma izveidošanai un ekspluatācijai;
      2. atsevišķi būvdarbi vai materiāli var nebūt nepieciešami saistībā ar faktiskajiem apstākļiem būvvietā.
   5. Šī specifikācija nesatur detalizētu aprakstu pilnībā visam būvuzņēmēja darbu apjomam — būvniecības darbiem, materiāliem, pakalpojumiem un saistītiem darbiem —, kas būvuzņēmējam ir jāpiegādā, jānodrošina vai jāveic izbūvējot un nododot ekspluatācijā inženierbūvi. Tehniskajā specifikācijā ietvertās Pasūtītāja norādītās prasības un rekomendācijas, kuras būvuzņēmējam ir rūpīgi jāanalizē un jāņem vērā, sagatavojot būvuzņēmēja piedāvājumu un veicot būvdarbus. Tehniskās specifikācijas uzdevums ir nodrošināt Pasūtītājam tāda iepirkuma priekšmeta iegūšanu, kas atbilst šajā specifikācijā noteiktajām kvalitātes prasībām un fukcionālitātei.
3. **Būvdarbu speciālie nosacījumi**
   1. Būvprojekts izstrādāts ņemot vērā saistošo būvprojektu minimālā sastāvā "Salaspils pilsētas centrālās daļa satiksmes infrastruktūras pārbūve un pilsētas galvenā laukuma izveide", autors SIA "E.Daņiševska birojs".
   2. Būvuzņēmējam jāparedz, ka atsevišķu būvdarbu izpildi vai pieņemšanu sevišķi jāsaskaņo ar Salaspils novada pašvaldību.
   3. Būvuzņēmējam būvvieta (būvlaukums) jāpieņem un jānodod rakstiski saskaņojot arī ar Pasūtītāju, veicot būvvietas stāvokļa foto fiksāciju pirms un pēc nodošanas. Būvvietas foto fiksācija veicama pastāvīgi ne retāk kā reizi 2 dienās. Foto fiksācijas materiāliem jābūt pieejamību Pasūtītājam nekavējoties pēc pirmā pieprasījuma.
4. **Būvdarbu izpildes termiņš**
   1. Siltumtrases izbūves darbiem, ieskaitot pārbaudes, kā arī siltumtrases ievadu ēkā izbūve un pieslēgšana dzīvojamo māju ieejas mezgliem, jābūt pabeigtiem un objekts jānodod ekspluatācijā līdz 2024.gada 30.augustam.
   2. Būvuzņēmējam saskaņā ar iepirkuma līguma noteikumiem jāiesniedz Pasūtītājam būvdarbu izpildes grafiks, kurā detalizēti jānorāda šādu darbību sākuma un beigu termiņi:
      1. būvdarbu veikšanas projekta (DVP) izstrāde un saskaņošana;
      2. sagatavošanas darbi – būvdarbu zonas sagatavošana, būvlaukuma nožogošana, būvizstrādājumu saņemšana un novietošana būvlaukumā, rakšanas atļauju saņemšana, utml.;
      3. siltumtrases būvdarbi;
      4. siltumtrases pārbaude (metinātie savienojumi, trases hidrauliskā pārbaude, avārijas signalizācijas sistēma);
      5. pārējo būvprojektā paredzēto darbu izpilde;
      6. izpilddokumentācijas nodošana Pasūtītājam, dokumentācijas iesniegšana bis.gov.lv un objekta nodošana ekspluatācijā.
5. **Būvdarbu apraksts un noteikumi**
   1. Pirms būvdarbu uzsākšanas saskaņot būvdarbu veikšanas projektu (DVP) un materiālu specifikācijas ar Pasūtītāju. Darbu veikšanas projektu izstrādāt pamatojoties uz MK 09.05.2017. noteikumiem Nr. 253 “Atsevišķu inženierbūvju būvnoteikumi”, norādot darbu izpildes secību, termiņus, metodes, personāla sastāvu un citus ar būvdarbu veikšanu saistītus nosacījumus.
   2. Saskaņot būvdarbu veikšanas projektu (DVP) ar visiem ieinteresētajiem dienestiem, zemes un ēku īpašniekiem, kā arī pēc nepieciešamības Salaspils novada pašvaldību (ievērojot specifikācijas 3.nodaļas prasības). DVP paredzēt piebraucamos ceļus, būvizstrādājumu novietošanas vietas, mehānismu izvietojumu un kustības shēmu. Saskaņoto DVP iesniegt Pasūtītājam.
   3. Būvdarbu organizāciju un izpildes termiņus paredzēt atbilstoši objekta darba specifikai.
   4. Pirms būvdarbu uzsākšanas izstrādāt un saskaņot ar Pasūtītāju darba aizsardzības plānu atbilstoši MK 25.02.2003. noteikumu Nr. 92 „Darba aizsardzības prasības, veicot būvdarbus” prasībām, un būvdarbu izpildes laikā nodrošināt šo noteikumu izpildi. Papildus pirms darbu uzsākšanas saskaņot ar Pasūtītāju materiālu (pārvietojamās grunts) uzglabāšanas zonu ierīkošanu un norobežošanu.
   5. Būvdarbu un izpildīto darbu pārbaužu posmu sākumu un nobeigumus saskaņot ar Pasūtītāju.
   6. Veikt visu ar būvdarbu izpildi nepieciešamo materiālu, izstrādājumu un iekārtu iegādi, piegādi, izmantošanu un iebūvēšanu atbilstoši specifikācijas un būvprojekta prasībām;
   7. Veikt visu ar būvdarbu izpildi nepieciešamo atļauju noformēšanu.
   8. Būvgružus – jāizved un jāutilizē saskaņā ar normatīvo tiesību aktu prasībām.
   9. Veikt cauruļvadu viengabalainuma avārijas signalizācijas sistēmas montāžu un izmēģinājumu. Izolētām caurulēm un veidgabaliem jābūt aprīkotiem ar uzraudzības signalizācijas vadu “Nordic system” vai ekvivalenta sistēmu, kas ļauj nepārtraukti sekot cauruļvadu tehniskajam stāvoklim un noplūdes gadījumā konstatēt mitruma parādīšanos siltumizolācijas slānī. Signalizācijas sistēmai ir jābūt aprīkotai ar stacionāriem kontroles detektoriem.
   10. Veikt izbūvēto siltumtrašu mazgāšanu (skalošanu), Pasūtītāja vai būvuzrauga klātbūtnē.
   11. Veikt samontēto cauruļvadu hidrauliskās pārbaudes saskaņā ar spēkā esošajiem normatīvajiem dokumentiem.
   12. Metināšanas tehnoloģiju jāveic atbilstoši LVS EN 13941-2:2019 “Centralizētās siltumapgādes caurules. Siltumizolētu apvalkotu viencaurules un divcauruļu sistēmu projektēšana un uzstādīšana apakšzemes karstā ūdens tīkliem” prasībām. Cauruļvadiem veikt 100% cauruļvadu metināto šuvju pārbaudi atbilstoši LVS EN 13941-2:2019 “Centralizētās siltumapgādes caurules. Siltumizolētu apvalkotu viencaurules un divcauruļu sistēmu projektēšana un uzstādīšana apakšzemes karstā ūdens tīkliem” prasībām (šuvju pārbaudes metodi rakstiski saskaņo Pasūtītājs). Gan pirmreizējās gan atkārtotas savienojumu pārbaudes, kas ir saistītas ar metināšanas darbu zemu izpildes kvalitāti, tiek veiktas par būvuzņēmēja finanšu līdzekļiem. Metināšanas šuvju pārbaudes aktos un shēmā nedrīkst atkārtoties šuvju indeksa numuri.
   13. Veikt jauno siltumtrases cauruļvadu šķērssalaides metināto savienojumu testēšanu:
       1. vizuālo testēšanu (VT) 100% visiem savienojumiem;
       2. testēšanu ar penetrācijas metodi (PT) 20% no visiem savienojumiem (Dn<100), saskaņojot ar Pasūtītāju.
   14. Ja pārbaužu rezultāti neatbildīs nolikuma nosacījumiem vai pretendenta uzrādītajiem parametriem, tad pretendents apmaksā ekspertīzes izmaksas un iepirkuma līgumā noteikto līgumsodu.
   15. Pēc siltumtrases būvdarbu pabeigšanas veikt pieguļošās teritorijas sakārtošanu un labiekārtošanu saskaņā ar būvprojektu un Pasūtītāja prasībām, ievērojot Salaspils novada pašvaldības un dzīvojamās mājas pārvaldnieka norādījumus.
   16. Būvuzņēmējs noformē un iesniedz Pasūtītājam inženiertīklu ģeodēzisko uzmērījumu aktu par izbūvētā inženiertīkla atbilstību saskaņotam būvprojektam. Veicot bezkanāla siltumtīklu montāžu un nodošanu ekspluatācijā, ievērot Pasūtītāja prasības bezkanāla siltumtīklu kontrolsistēmas montāžai, pieņemšanai ekspluatācijā.
6. **Dokumenti**
   1. Būvuzņēmējs sagatavo un nodod Pasūtītājam izpilddokumentāciju:
      1. katrs izpilddokumentācijas dokuments elektroniska datnes un papīra veidā;
      2. elektroniskas datnes ierakstītas USB zibatmiņā un saglabātas lejupielādei attālināti;
      3. datnes - visi.dwg (AutoCad), .doc (Word), .pdf (Adobe Reader) vai citas izpilddokumentācijas izstradē izmantotās programmatūras dokumenti;
      4. visi rasējumi (AutoCad vai cita izmantotā programmnodrošinājuma) .pdf (Adobe Reader) formātā.
   2. Izpilddokumentācijā iekļaut veikto būvdarbu aprakstu, kurā norādīts faktiski veikto darbu apjoms, to izpildes laiks, kā arī dokumentācijas iesniegšanas datums. Veikto būvdarbu aprakstā jāiekļauj sertificēta būvdarbu veicēja un visu Pasūtītāja atbildīgo personu, autoruzrauga un būvuzrauga saskaņojumus.
   3. Nodrošināt siltumtrases izpilddokumentāciju sekojošā sastāvā:
      1. siltumtrases pase;
      2. siltumtrases pieņemšanas-nodošanas akts;
      3. siltumtrases ģenerālplāns;
      4. siltumtrases garenprofils, siltumtrases griezumi;
      5. metināšanas šuvju shēma;
      6. uzraudzības signalizācijas shēma, avārijas signalizācijas montāžas kvalitātes pārbaudes akts, uzraudzības signalizācijas pieņemšanas akts;
      7. siltumkameru, mezglu shēmas un griezumi;
      8. akts par siltumtrases cauruļu, dzelzbetona konstrukciju un siltumizolācijas demontāžu ar utilizāciju;
      9. metinātāju sertifikātu kopijas;
      10. segto darbu akti;
      11. sertifikāti un izmantoto materiālu atbilstības deklarāciju kopijas oriģinālvalodā;
      12. izpilddokumentācijas pilnu komplektu saskaņot ar Pasūtītāju un nodot termiņā, kas norādīts darbu izpildes laika grafikā.
7. **Garantijas**
   1. Garantijas termiņš būvdarbiem ir 60 mēneši, skaitot no dienas, kad siltumtrase nodota ekspluatācijā.
   2. Garantijas noteikumi attiecas uz visiem Būvuzņēmēja un tā apakšuzņēmēju, piegādātāju un pakalpojumu sniedzēju veiktiem darbiem un piegādātiem (iebūvētiem un uzstādītiem) materiāliem (iekārtām, elementiem u.c.), kas veikti siltumtrases būvniecības ietvaros.
8. **Citi noteikumi**
   1. Ja iepirkuma procedūras dokumentos, tehniskajā specifikācijā vai būvprojektā minēti konkrēti materiāli vai materiālu ražotāju nosaukumi un standarti, vai izstrādājumu/produktu nosaukumi (arī zīmoli) un standarti, pretendents drīkst piedāvāt šiem konkrētajiem materiāliem, produktiem un standartiem ekvivalentus citu ražotāju materiālus, produktus un standartus, kuri atbilst specifikāciju prasībām. Ja pretendents piedāvā ekvivalentus materiālus, tas tehniskajā piedāvājumā sevišķi norāda informāciju, kas ļauj nepārprotami noteikt materiālu ekvivalenci.
   2. Būvuzņēmējam būvdarbu izpildē jāņem vērā apstākļi darbu izpildes vietā (t.sk. esošo, citām personām piederošo komunikāciju un inženierbūvju izvietojums) saistībā ar teritorijas izmantošanas un apbūves noteikumiem, dzīvojamo zonu, gājēju un transporta kustību, un inženierkomunikāciju tīklu un objektu izbūvi (inženierbūvju būvniecība), kuru mērķis nodrošināt attiecīgajā funkcionālajā zonā atļauto būvju funkcionēšanu atbilstoši to lietošanas mērķim, saskaņā ar Pasūtītāja prasībām.
9. **Nosacījumi būvniecības līguma noslēgšanai**
   1. Pasūtītājs nosaka nosacījumus pie kuru izpildes Pasūtītājs slēgs iepirkuma līgumu (sk. iepirkuma procedūras nolikuma pielikumā) par būvniecības ieceres realizāciju, ja:
      1. Pasūtītāja iepirkuma procedūra tiks pabeigta ar rezultātu un Pasūtītājs iegūst tiesību slēgt iepirkuma līgumu saskaņā ar Publisko iepirkumu likuma nosacījumiem;
      2. Pasūtītāja rīcībā būs nepieciešamais finansējums, t.sk. Pasūtītājs saņemts nepieciešamo aizņēmumu vai līdzfinansējumu;
      3. Pasūtītājs saņems kapitālsabiedrības kapitāla daļu turētāja piekrišanu iepirkuma līguma slēgšanai;
      4. ēkas Līvzemes ielā 2, Salaspilī, dzīvokļu īpašnieku kopība vai tās pārstāvis apliecinās nepieciešamā ēkas iekšējā siltummezgla izbūves uzsākšanu, nolūkā nodrošināt siltumtrases pieslēguma izveidi būvdarbu veikšanai.
   2. Pasūtītājam konstatējot, ka kāds no 9.1.apakšpunktā minētajiem nosacījumiem neiestāsies, ir tiesības pārtraukt vai izbeigt iepirkuma procedūras un neslēgt iepirkuma līgumu.
10. **Pielikumi**
    1. Būvprojekts.
    2. Paskaidrojuma raksts inženierbūvei (iesniegums) · TMP-764389-225946.
    3. Būvniecības (apjomu) koptāme.

|  |  |
| --- | --- |
| Pasūtītājs kā būvniecības ierosinātājs: | Būvuzņēmējs kā būvdarbu veicējs: |
|  |  |